**Výkonný výbor SsFZ (predseda Jozef Paršo)**

Dňa 10.1.2019 sa uskutočnilo v B. Bystrici zasadnutie Výkonného výboru SsFZ, ktorý okrem iných:

**Zobral na vedomie**:

* kontrolu plnenia uznesení VV vykonanú predsedom SsFZ,
* aktuálne informácie podané predsedom SsFZ,
* informáciu podpredsedov SsFZ I. Krška a J. Piláta o príprave rokovaní pracovnej skupiny pre prípravu návrhu na úpravu a zmenu Stanov SsFZ,
* predbežné hodnotenie 24. ročníka slávnostného vyhlásenia ankety 11-tka SsFZ za rok 2018, najúspešnejších trénerov a rozhodcov za rok 2018 a prijal opatrenia,
* informáciu Vl. Remeselníka, povereného vedením KM SsFZ, o predbežných zisteniach z dotazníka určeného FK družstiev dorastu k možnému usporiadaniu súťaží tejto vekovej kategórie v pôsobnosti SsFZ po zriadení II. ligy SD a MD v riadení SFZ,

**Prerokoval:**

* rozpis a návrh rozpočtu turnaja výberov regiónov „Mladé talenty 2019“ pre kategóriu U12, ktorý pripravuje SsFZ v rámci projektu cezhraničnej spolupráce (Poľsko, Česko Slovensko) v dňoch 1. a 2.2.2019 v Korni,
* všetky dostupné informácie (FK, ObFZ ZH) k plneniu podmienky, vyplývajúcej z RS SsFZ 2018/2019, kapitola V, čl. 3 (plnenie podmienky o počte družstiev mládeže) futbalovým klubom FK Filjo Ladomerská Vieska – dohoda o spoločnom družstve U15 s TJ Prestavlky a prijal opatrenia,

**schválil:**

* úpravu odmien a paušálnych náhrad delegovaných osôb, platnú od jarnej časti súťažného ročníka 2018/2019,
* na návrh SFZ M. Migaľovú za koordinátorku ženského futbalu SFZ pre región STRED,
* termín konania 25. ročníka slávnostného vyhlásenia 11-tky SsFZ za rok 2019, ako aj najúspešnejších trénerov a rozhodcov za rok 2019 na 10.1.2020, miesto konania upresní neskôr,
* návrh na rozdelenie finančného príspevku, vyplývajúceho zo *Zmluvy o spolupráci a poskytnutí finančných prostriedkov na podporu amatérskeho futbalu pre RFZ v rokoch 2019 – 2022*, pre jednotlivé ObFZ v pôsobnosti SsFZ na rok 2019,
* na základe zistenia vážnych administratívnych nedostatkov pri realizácii zmluvy o spoločnom družstve **ukladá** FK Filjo Ladomerská Vieska poplatok podľa RS SsFZ kap. XXIV.POPLATKY, ods. 2, vo výška **1.000 €** za nesplnenie podmienky v zmysle kap. V. PODMIENKY PRE ŠTART DRUŽSTIEV V SÚŤAŽIACH, ods. 4 RS. Poplatok bude splatný v MZF za obdobie január 2019.